Virtual Consolessa neljän pelin perjantai / Uutiset / pelaaja.fi
Virtual Consolessa neljän pelin perjantai
1.06.2007 // Kirjoittanut: Pelaaja_Ossi
Wiin suosittuun Virtual Console -pelipalveluun julkaistiin tänään jälleen uutta materiaalia. Tällä kertaa pelikatalogiin lisättiin neljä tuotetta, joista ensimmäinen on alun perin vuonna 1993 markkinoille saapunut Segan Streets of Rage 2. Kyseessä on yhdeksi historian parhaimmista sivuttain skrollaavista mättöpeleistä nostetun Streets of Ragen jatko-osa.
Myös palveluun tiensä löytänyt ToeJam and Earl in Panic on Funkotron on Segan luomuksia. Pelissä sankarikaksikon on pelastettava Funkotron-planeetta muukalaisten hyökkäykseltä. Toiminnantäyteinen peli on Street of Rage 2:n tapaan 800 Wii-pisteen hintainen.
Sega-teemaista viikkoa jatkaa Sega Mega Drivella vuonna 1992 nähty Kid Chameleon. Yli sata tehtävää kattavassa pelissä on tehtävänä pelastaa kadonneet lapset Heady Metal -nimisen pahiksen kynsistä. Kid Chameleonilla on hintaa niin ikään 800 pistettä.
Hienon Virtual Console -viikon kruunaa Turbografxin 600 pisteen hintainen World Sports Competition. Muun muassa jousiammuntaa, soutua, ampumista ja kenttälajeja sisältävä olympiahenkinen paketti tarjoaa yksinpelimahdollisuuden lisäksi moninpelitilan maksimissaan viidelle pelaajalle.
Euroopan Virtual Consolen pelivalikoimasta löytyy nyt 96 peliä.
himopelaaja	Pe, 06/01/2007 - 23:06
Kyllä toi Streets of Rage on vielläkin hyvin muistissa saati kolmonen. Niitä pelasinkin vähänaikaa sitten.
Anonymous (ei varmistettu)	Pe, 06/01/2007 - 23:06
Street Fighter 2! Yksi parhaimmista peleistä mitä olen pelannut Segalla, jaksan pelata sitä vieläkin joskus. Hieno lisäys Virtual consoleen.
Anonymous (ei varmistettu)	Pe, 06/01/2007 - 23:07
*street of rage. pyydän anteeksi typerää virhettäni.
Anonymous (ei varmistettu)	Pe, 06/01/2007 - 23:09
supermario 3 edellen odottaen!!!
mazax	Pe, 06/01/2007 - 23:12
Anonymous (ei varmistettu)	Pe, 06/01/2007 - 23:24
Tulipa lämpimiä muistoja mieleen :) Nyt täytyy alkaa vakavasti harkitsemaan Wiin ostoa.
Simon Elo	Pe, 06/01/2007 - 23:40
Streets of Rage 2 ja Toejam &amp; Earl II...kaksi lapsuuteni ihastusta. ;) Tällaisina hetkinä harmittaa ettei ole Wiitä. Joskus sekin on hankittava.
Anonymous (ei varmistettu)	Pe, 06/01/2007 - 23:42
Edelleenkin tyhmintä mitä voi tehdä, on maksaa noista.
Anonymous (ei varmistettu)	Pe, 06/01/2007 - 23:49
"supermario 3 edellen odottaen!!!"
Toivottavasti peli ei tule virtual consoleen, sillä pelinhän on sanottu olevan kaikkienaikojen paras peli mitä on koskaan nähty, eli itse ainakin haluan, että kyseinen peli on vain ja ainoastaan 8-bittiselle nintendolle..
Anonymous (ei varmistettu)	La, 06/02/2007 - 00:06
Sor 2...vihdoinkin. Vaikka onpa se aitonakin tuolla hyllyssä :D